Morogoro

Morogoro on kaupunki Tansaniassa. Vuonna 2012 kaupungissa asui 315 866 asukasta.City Population – Tanzania: Administrative Division. Viitattu: 6.1.2014. 

Morogoro sijaitsee maan eteläisellä ylänköalueella Uluguru-vuorten juurella, noin 190 kilometriä Dar es Salaamista länteen. Uluguru-vuorten korkeimmat kohdat ovat noin 2 000 metrin korkeudessa merenpinnasta, kaupungin sijaitessa taas noin 500–600 metrin korkeudessa.

Morogoron kaupungin nimi liittyy kiinteästi Uluguru-vuoriin, sillä swahilissa sekä useimmissa muissa paikalliskielissä äänteet 'l' ja 'r' ovat synonyymejä. Myös äänteet 'u' ja 'o' lausutaan näissä kielissä lähes samalla tavalla. Uluguru on lugurun kieltä ja tarkoittaa suurta vuorta.

Morogoro on Morogoron läänin pääkaupunki.

 Historia 
pienoiskuva|Kuva Morogoron kylältä (aikaväliltä 1906–1918).
Morogoron kaupungin olemassaolo juontaa juurensa sen keskeisestä sijainnista liikenteellisissä solmukohdissa, joiden suuri merkitys ajoittuu aikaan ennen arabien saapumista Itä-Afrikkaan. 1800-luvulla paikalliset päälliköt muodostivat omia valtioitaan todella mielivaltaisesti Tanganjikan alueelle. Yksi näistä päälliköistä oli Kisabengo, joka johti karanneiden orjien ryhmää. Kisabengo saavutti vaikutusvaltaa itselleen valtaamalla maata ja kaappaamalla naapuriheimojen jäseniä. Hänen valtaamansa alue sijaitsi tärkeän karavaanireitin varrella, joka (karavaanireitti) kulki rannikolta suurille järville. Hänen hallintoalueensa pääkaupungista Simbamwennistä ("Leijonakuninkaasta"), joka sijaitsi nykyisen Morogoron kaupungin liepeillä, tuli tärkeä tukikohta monille eri kauppiaille.

Henry Morton Stanley vieraili Simbamwennissä vuonna 1871, retkellään löytääkseen David Livingstonen. Stanley saapui kaupunkiin, jota hän kuvaili "muuritetuksi kaupungiksi Uruguru-vuorten länsijuurella, jonka runsaan kaunis laakso sai vetensä kahdesta joesta ja useasta kristallinkirkkaasta lähteestä, jotka aamukaste tislasi ja pilvien korkeudet rikasti". Tuolloin Stanley arveli väkiluvun olleen noin 5 000 asukasta. Stanley oli myös vaikuttunut kaupungin kiinteästä kivilinnoituksesta ja monista eri torneista.

Vuosina 1885–1919 Tanganjika oli Saksan Itä-Afrikaksi kutsuttu siirtomaa, joka oli osa Saksan keisarikuntaa. Saksalaiset muuttivat Morogoron heidän armeijansa tukikohdaksi, jota (tukikohtaa) he käyttivät hyödykseen joukkojensa sijoituspaikkana muun muassa vallatessaan Tanganjikaa ja kukistaessaan Abushiri- ja Maji Maji -kapinoita.Study Swahili – Morogoro: History. Viitattu: 12.2.2012. 

Morogorosta tuli kuuluisa Etelä-Afrikassa vuosina 1979–1989, jolloin siellä toimi kaksi Afrikan kansalliskongressin oppilaitosta; Solomon Mahlangu Freedom College (eli SOMAFCO) Mazimbun alueella ja ANC Development Center Dakawan alueella. Oppilaitokset toimivat niin sanottuina keskuksina eteläafrikkalaisille poliittisille pakolaisille. Laitosten toimintaan kuuluivat muun muassa esikouluopetus, peruskouluopetus ja aikuiskoulutus sekä Afrikan kansalliskongressin aseellisen siiven, Umkhonto we Sizwen, taistelukoulutus. Näiden kahden oppilaitoksen sijainneilla Morogorossa oli huomattava vaikutus alueen väestöön. Mazimbun alueella syntyi oppilaitosten vaikutuksesta Kiswa-Zuluksi kutsuttu murre, joka yhdisteli swahilin- ja zulun kieltä.History Department at the University of KwaZulu-Natal – Solomon Mahlangu Freedom College: A Unique South African Educational Experience In Tanzania. Viitattu: 14.2.2012. 

 Kaupungin asukasmäärän kehitys 
VuosiAsukkaita19488 200197233 000197860 7821988117 7602002209 0582012315 866Lähteet: Unhabitat Tanzania – Morogoro Profile. Viitattu: 12.2.2012. 

 Ilmasto 
Morogorossa on trooppinen ilmasto ja noin +25 °C vuosittainen keskilämpötila. Noin joulukuusta maaliskuuhun on kuuma- ja kuivakausi, huhtikuusta toukokuuhun taas niin sanottu sadekausi. Sateet tulevat yleensä voimakkaina "ryöppyinä" iltapäivä- ja ilta-aikaan. Kesäkuusta lokakuuhun on kylmä- ja kuivakausi. Ainoastaan lyhyen aikaa kestävät sateet tulevat osaksi Morogoron ilmastoa yleisimmin marraskuussa, juuri ennen lämpötilojen hiljallisen nousun alkua kesää kohti.

 Arkkitehtuuri 
Morogoron keskustassa on paljon 1900-luvun alkupuoliskolle ajoittuvaa kolonialistista saksalaista arkkitehtuuria.

Noin 65 % Morogoron asukkaista asuu kaavoittamattomalla alueella.

Rakennusten katot Morogorossa ovat yleisimmin tehty aaltopellistä ja ruohosta, kun lattiat taas sementistä ja savesta. Seinissä on käytetty yleisimmin savea sekä aurinkokuivattuja- että uunissa paistettuja tiiliä. Ainoastaan noin 13 %:lla Morogoron kotitalouksista on sähkö.United Republic of Tanzania – Morogoro Regional Socio-economic Profile. Viitattu: 13.2.2012. 

 Kaupunginosat 
Morogoro jakaantuu kahdeksaantoista kaupunginosaan. Kaupunginosien nimet ovat Sabasaba, Uwanja/Taifa, Uwanja/Ndege, Mji Mpya, Kingo, Mji Mkuu, Suhir (Suhir Area), Mafiga, Mwembesongo, Kichangani, Kilakala, Boma, Mbuyuni, Mazimbu, Mlimani, Kingolwira, Bigwa ja Kihonda.

Väkiluvultaan suurimmat kaupunginosat ovat Mazimbu, Mwembesongo ja Mafiga. Jopa noin yksi neljäsosa Morogoron asukkaista elää Mazimbun alueella.

 Väestö 
pienoiskuva|Wanjema-Ngoma esiintymässä Bernhard Dernburgin Morogoron-vierailulla vuonna 1907.
Morogoron alueen suurin etninen ja kielellinen ryhmä on lugurut. Lugurut puhuvat samannimistä bantukieltä, lugurua. Heitä arvellaan olevan koko Tansaniassa noin 692 000.Ethnologue report for Tanzania – Ethnologue: Languages of the World. Viitattu: 11.2.2012.  Luguru on matriarkaalinen heimo.

Valtaosa väestöstä Morogoron alueella on uskonnoltaan muslimeja, mutta alueella on myös merkittävä vähemmistömäärä kristittyjä ja hinduja.

 Palvelut 

 Koulutus 
Kaupungissa toimii Sokoinen maatalousyliopistoSokoine University of Agriculture  sekä islamilainen korkeakoulu, Muslim University of Morogoro.Muslim University of Morogoro Viitattu: 11.2.2012. 

Morogorossa sijaitsee yksityinen, englanninkielinen ala- ja yläaste, Morogoro International School.Morogoro International School Viitattu: 11.2.2012. 

Morogoron kaupungissa on yhteensä 60 ala-astetta.

 Kirjastopalvelut 
Kaupunginkirjasto sijaitsee Old Dar es Salaam Road -tien varrella, lähellä kaupungin pääpostia.

 Terveydenhuolto 
Morogorossa toimii Morogoron lääninsairaala, joka on alueen suurin sairaala. Morogorossa toimii myös kaksi yksityistä sairaalaa; Aga Khan Clinic ja Shalom Mazimbu Clinic. Morogorossa on myös yhteensä kolme terveyskeskusta.

 Hallinto ja päätöksenteko 
Morogoron kaupunginjohtajana toimii tällä hetkellä Romanus Ishengoma. Kaupunki jakautuu 19 hallinnolliseen osastoon, joista jokaisesta valitaan yksi edustaja kaupunginvaltuustoon. Kaupunginvaltuustossa on yhteensä 24 jäsentä, joista 19 on valittu äänestyksellä ja viisi naisedustajaa valtuustoon on valinnut hallitseva puolue. Koko Tansanian parlamentissa on neljä edustajaa Morogoron vaalipiiristä.

 Liikenne 
pienoiskuva|Yksi Morogoron monista "daladala"-minibussiasemista.
Morogorossa sijaitsee Tansanian valtiollisen rautatien, Tanzania Railwaysin, juna-asema. Morogoron linja-autoterminaalista on yhteydet suurimpaan osaan muista Itä-Afrikan maista, kuten myös muihin Tansanian kaupunkeihinkin. Morogorossa sijaitsee myös Kihondan lentokenttä, mutta sen kautta ei tällä hetkellä kuitenkaan liikennöidä reittilentoja. Kaupungin julkisesta liikenteestä vastaavat "daladala"-minibussit.

 Välimatkat 
(Välimatkat on esitetty lyhintä mahdollista suoraa reittiä käyttäen.)

 Arushaan: 399 kilometriä.
 Bagamoyoon: 143 kilometriä.
 Dar es Salaamiin: 177 kilometriä.
 Dodomaan: 225 kilometriä.
 Iringaan: 241 kilometriä.
 Katumbaan: 521 kilometriä.
 Kigomaan: 915 kilometriä.
 Kilosaan: 76 kilometriä.
 Mbeyaan: 519 kilometriä.
 Moshiin: 387 kilometriä.
 Musomaan: 730 kilometriä.
 Mtwaraan: 473 kilometriä.
 Mwanzaan: 712 kilometriä.
 Sansibariin: 184 kilometriä.
 Shinyangaan: 585 kilometriä.
 Songeaan: 484 kilometriä.
 Sumbawangaan: 679 kilometriä.
 Taboraan: 574 kilometriä.
 Tangaan: 251 kilometriä.
 Ushiromboon: 732 kilometriä.

World Cities: Morogoro Viitattu: 17.5.2012. 

 Nähtävyydet 

 Morning side on Uluguru-vuorten aamuauringon puoleinen rinne, jolta on todella näyttävä näköala Morogoron kaupunkiin.
 Bahati Camp on morogorolaisten partiolaisten keskus lähellä kaupunginjohtajan virka-asuntoa. Partiolaiskeskus on rakennettu joen uomaan, jonne Uluguru-vuorilta virtaava vesi on muodostanut monia näyttäviä kivimuodostelmia.
 Rock Garden on näkemisen arvoinen kivipuutarha Morogorossa. Puutarha sijaitsee Uluguru-vuorilla päin, muutaman kilometrin etäisyydellä Morogoro Hotel -hotellista.

 Elinkeinoelämä 
pienoiskuva|Sisal-plantaasi Morogoron liepeillä. Plantaasin taustalla näkyvät Uluguru-vuoret.
Morogoro on yksi koko Tansanian valtion merkittävimmistä maatalouskaupungeista. Morogorossa viljellään muun muassa riisiä, kirjodurraa, papuja, herneitä, kassavaa, bataattia, maissia, erilaisia vihanneksia, kahvia, banaaneja sekä muita hedelmiä. Kaupungissa viljellään myöskin sisaliaa ja tupakkaa, mutta teollistuneesti. Morogoron tupakkatehdas on koko Tansanian suurin.

Morogorossa toimivat muun muassa seuraavat teollisuutta harjoittavat yritykset: Morogoro Tanneries, Morogoro Canvas Mills, Morogoro Sisal Bags Company, T&G Shoes Company, Morogoro Ceramics, Morogoro Polyester Mills, Morogoro Leather Goods Company, Abood Soap Industries, Morogoro Seed Oil Mills, Tanzania Tobacco Processing Company sekä Morogoro Plastics.

Turismi on Morogoron elinkeinoelämän kannalta kohtuulisen vähäistä, mutta kaupungin alueella sijaitseva (vuonna 1964 perustettu ja pinta-alaltaan noin 3 230 km² laaja) Mikumin kansallispuisto houkuttelee Tansaniaan saapuneita turisteja myöskin Morogoron kaupungin alueelle.Tanzania National Parks – Mikumi National Park. Viitattu: 12.2.2012. 

 Media 

 Radio 
Morogoron radiotarjontaan kuuluvat muun muassa seuraavat radiokanavat: Radio Abood, Radio Tanzania, Radio Free Africa, Radio One, Radio Okoa sekä Radio Ukweli.

 Televisio 
Lähes koko Tansanian alueella näkyvien televisiokanavien lisäksi Morogoron televisioissa näkyvät myös seuraavat kanavat: Television ya Taifa, Independent Television, Agape Television Network, Abood Television, SUATV sekä Channel Ten.

 Kulttuuri ja urheilu 

 Musiikki 
Tunnetuimpia Morogorosta kotoisin olevia muusikoita ja yhtyeitä ovat niin sanotun "yleisen" mielipiteen mukaan Mbaraka Mwinshehe & Morogoro Jazz Band, Salum Abdullah & Cuban Marimba Jazz Band sekä rap-artisti Afande Sele.Muzikifan – Music of Kenya and Tanzania This Is Africa – Afande Sele. Viitattu: 12.2.2012. 

 Tapahtumat 
Ehkä tunnetuin kulttuuritapahtuma Morogorossa on maanviljelijöiden päivä, "Nane Nane", jota vietetään elokuun 8. päivä. Tänä jokavuotisena juhlapäivänä järjestetään suuret markkinat, joilla esitellään muun muassa maanviljelyä ja markkinoilta saatavia uusia tuotteita. Juhlapäivänä järjestetään myös useita konsertteja, joissa esiintyy Tansanian kuuluisimpia muusikoita sekä toisinaan jopa ulkomaisia esiintyjiä.

 Jalkapallo 
Jalkapallon saralla Morogoron kaupunkia edustaa Mtibwa Sugar -niminen jalkapallojoukkue, joka pelaa tansanialaisen jalkapallon korkeimmalla sarjatasolla, Vodacom Premium Leaguessa.Mtibwa Sugar – The Official website of Tanzania Football Federation, Vodacom Premium League. Viitattu: 19.1.2014. 

Morogorossa sijaitsee vuonna 1978 rakennettu Jamhuri Stadium -niminen areena, joka soveltuu moneen erilaiseen käyttötarkoitukseen, kuten muun muassa jalkapallon pelaamiseen. Jamhuri Stadiumin (ilmoitettu) katsomon yhteiskapasiteetti on 25 000 katsojapaikkaa.World Stadium Database – Jamhuri Stadium. Viitattu: 28.7.2012. 

 Golf 
Morogorossa sijaitsee 18 reiän golfkenttä, Morogoro Golf Club.Worldgolf – Morogoro Golf Club. Viitattu: 12.2.2012. 

 Ystävyyskaupungit 
Morogoro on ollut suomalaisen Vaasan kaupungin ystävyyskaupunki jo vuodesta 1988 lähtien.Vaasan ystävyyskaupungit Muita ystävyyskaupunkeja Morogorolle ovat Ruotsin Linköping sekä Yhdysvaltojen Milwaukee.

 Lähteet 

 Aiheesta muualla 

Luokka:Tansanian kaupungit